Med tre mål inden for de første 15 minutter havde Fortuna Hjørrings Emma Strøm Snerle for alvor sparket sæsonen i gang i kvindeligaen. AGF var modstanderen på Ceres Park i Aarhus i sæsonpremieren i kvindeligaen, og den chokstart kom hjemmeholdet sig aldrig over. Fem minutter før halvleg kunne Mathilde Carstens på straffespark bringe gæsterne fra Fortuna foran til 4-0. Og med denne sikre føring tog Fortunas spillere det så stille og roligt i anden halvleg, at det lykkedes for de undertippede piger fra AGF at score to gange, inden Karoline Olsen to minutter før tid cementerede Fortuna Hjørrings sejr med en scoring til 5-2. En god start på den nye sæson i kvindeligaen, hvor det ser ud til, der bliver flere jævnbyrdige kampe end hidtil i kvindernes bedste række. I flere år har det jo nærmest kun været Fortuna Hjørring og Brøndby der har skulle slås indbyrdes om guld- og sølvmedaljerne, men nu satser flere af de andre klubber i kvindeligaen. Det betyder større jævnbyrdighed i rækken, og det er kun godt for dansk kvindefodbold. FC Thy/Thisted tabte FC Thy/Thisted tabte deres premierekamp på udebane med 3-1 til de forsvarende mestre fra HB Køge Pigefodbold. AaBs nyoprykkede hold i kvindeligaen spiller deres første kamp søndag på udebane mod Farum.
Hattrick inden for 15 minutter af Emma Strøm Snerle sikrede premieresejr til Fortuna Hjørring.